खालसा कॉलेज के विद्यार्थियों ने किया वीटा मिल्क प्लांट का भ्रमण
अम्बाला सिटी| पंजोखराके श्री गुरु हरिकिशन साहिब खालसा कॉलेज के कॉमर्स विभाग के विद्यार्थियों ने इंडस्ट्रियल विजिट के तहत वीटा मिल्क प्लांट का दौरा किया। प्लांट में विद्यार्थियों ने विभिन्न विभागों का भ्रमण करते हुए दूध संबंधी उत्पादों की जानकारी प्राप्त की। विद्यार्थियों ने मैन्युफैक्चरिंग, मार्केटिंग एवं सेल्स विभाग में जानकारी हासिल की। प्लांट कर्मचारियों ने विद्यार्थियों को बताया कि बिना किसी केमिकल के दूध का लंबे समय तक संरक्षण कैसे किया जा सकता है। सभी विद्यार्थियों ने वीटा मिल्क प्लांट अधिकारियों का विजिट के दौरान आभार जताया। विद्यार्थियों को गुरुद्वारा बादशाही बाग, गुरुद्वारा गोबिंदपुरा और गुरुद्वारा मंजी साहिब के दर्शन भी करवाए गए। इस अवसर पर विद्यार्थियों के साथ कॉमर्स विभाग के प्रो. अमरिंद्र सिंह, प्रो. परवीन कौर और प्रो. दमनप्रीत कौर भी मौजूद रहे।
भ्रमण के दौरान वीटा मिल्क प्लांट में सिटी के पंजोेखरा खालसा काॅलेज की छात्राएं।
hin_Deva hin_Deva bho_Deva